Երեկ, կեսօրվա ընդմիջումից հետո, երբ ուսուցիչը մեզ ասում էր, թե խեղճ Ռոբետտին ստիպված կլինի որոշ ժամանակ քայլել հենակներով, ներս մտավ դիրեկտորը մի թուխ, սևահեր, սև, խոշոր աչքերով ու խիտ թավ հոնքերով մի տղայի ձեռքից բռնած։ Նա հագել էր սև կաշեգատիով մուգ գույնի կոստյում։ Դիրեկտորը ինչ-որ բան ասաց մեր ուսուցչի ականջին ու դուրս եկավ, իսկ նորեկը մնաց ու չվստահող հայացքով նայեց մեզ իր խոշոր աչքերով։ Ուսուցիչը բռնեց նրա ձեռքը ու դիմեց դասարանին.